Püree
Püree (prantsuse keeles purée) on poolvedel peenestatud toit, tavaliselt puu- või köögiviljadest. Püree valmistamiseks toit tavaliselt kuumtöödeldakse ja enne või pärast seda peenestatakse mikseri või pudrunuiaga. Püreed on näiteks puuviljapüree, köögiviljapüree, kartulipüree. Erisugustel püreedel võivad olla ka teistsugused nimetused, näiteks tomatipasta ja hummus. Toitu püreestatakse tihti beebidele ja teistele inimestele, kes ei saa närida.